
                            PARLAMENTUL  ROMÂNIEI
                   CAMERA DEPUTAŢILOR
	          COMISIA JURIDICĂ, DE 
       DISCIPLINĂ ŞI IMUNITĂŢI
	  Bucureşti, 24 aprilie 2012
   PL.x 132/2010


                                                 RAPORT

asupra proiectului de Lege pentru completarea art. 45 din Legea notarilor publici şi a activităţii notariale nr. 36/1995

             În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere în fond, cu proiectului de Lege pentru completarea art. 45 din Legea notarilor publici şi a activităţii notariale nr. 36/1995,  transmis cu adresa nr. PL.x  132 din 7 aprilie 2010 şi înregistrat sub nr. 31/256 din 8 aprilie 2010.

           Senatul, în calitate de primă Cameră sesizată, a adoptat proiectul de lege în condiţiile art. 76 alin.(1) din Constituţia României, republicată.

          Potrivit dispoziţiilor art.75 din Constituţia României, republicată, şi ale art. 92 alin.(9) pct.1 din Regulamentul Camerei Deputaţilor, republicat, Camera Deputaţilor  este  Cameră decizională. 

         Consiliul Legislativ a avizat favorabil proiectul de lege, cu unele observaţii şi propuneri, conform avizului nr. 1210 din 19 octombrie 2009.

           Guvernul, prin punctul de vedere transmis cu adresa nr. 417 din 19 februarie 2010, susţine adoptarea acestui proiect de lege. 
           Comisia pentru egalitatea de şanse între femei şi bărbaţi a avizat favorabil proiectul de lege, prin avizul  nr. 37/387 din data de 21 aprilie 2010.
  Proiectul de lege are ca obiect de reglementare completarea art. 45 din Legea nr. 36/1995 a notarilor publici şi a activităţii notariale, cu modificările şi completările ulterioare, cu un nou alineat, potrivit căruia notarul public are obligaţia, în cazul persoanelor vârstnice, să le pună în vedere drepturile prevăzute la art. 30 din Legea nr. 17/2000 privind asistenţa socială a persoanelor vârstnice, republicată, cu modificările şi completările ulterioare
          Membrii Comisiei juridice au examinat proiectul de lege în şedinţa din 23 aprilie 2012. 
La dezbaterea proiectului de lege au participat, în calitate de invitaţi, din partea Ministerului Justiţiei, doamna doamna Lidia Barac, secretar de stat.

         În urma analizării proiectului de lege, membrii Comisiei juridice au hotărât, cu    unanimitate de voturi, să propună plenului Camerei Deputaţilor, respingerea proiectului de Lege pentru completarea art. 45 din Legea notarilor publici şi a activităţii notariale nr. 36/1995, deoarece, în temeiul art. 68 din Regulamentul Camerei Deputaţilor, republicat cu modificările ulterioare, măsurile propuse de iniţiator au fost avute în vedere în momentul dezbaterilor asupra proiectului de Lege pentru modificarea şi completarea Legii nr. 36/1995, elaborat de Ministerul Justiţiei, act normativ ce propune modificarea substanţială a reglementării în vigoare.
        Din numărul total de 23 membri ai Comisiei juridice, de disciplină şi imunităţi au participat la dezbateri 12 deputaţi.
         În raport cu obiectul şi conţinutul său propunerea legislativa face parte din categoria legilor ordinare.
              PREŞEDINTE,                                                                  SECRETAR,                         
            Daniel BUDA                                                         Gabriel ANDRONACHE

Consilier, Ciprian Bucur

